**DALĪBAS NOTEIKUMI “Bagāžnieka tirgus” Daugmalē**

**1. Tirgus organizators:**

Ķekavas novada pašvaldība, tirgus organizators Laura Everte, e-pasts tirgi@kekava.lv, tālr. 29266944

**2. Mērķi:**

2.1.Mudināt līdzcilvēkus atbrīvoties no lietām, kuras viņiem liekas, bet kādam citam var būt noderīgas;

2.2. Ierobežot atkritumu daudzumu, dodot iespēju lietām dzīvot jaunu dzīvi.

**3. Norises vieta un laiks:**

2024. gada 8. septembris no plkst. 11.00 – 15.00 laukumā pie Daugmales bibliotēkas "Salnas", Daugmales pagasts, Ķekavas novads, “Tēva dienas tirgus” ietvaros.

**4. Dalības noteikumi:**

4.1. Piedalīties var ikviens, kam ir ko tirgot;

4.2. Tirgot var no sava auto bagāžnieka, var izmantot telti vai galdu;

4.3. Tirgot varsavas personīgās mantas: apģērbus, apavus, velosipēdus, lustras, mēbeles, spoguļus, sīkos interjera priekšmetus, bērnu ratus, autokrēsliņus, sadzīves tehniku, datortehniku, visu dārzam, grāmatas, personīgās kolekcijas, vintāžas lietas u.c. personīgās mantas, kas pašiem vairs nav nepieciešamas, bet citiem var būt noderīgas.

**5. Maksa:**

Tirdzniecības nodeva – 1,00 eur par 1 m2 (par vietu 3x3 m – 9,00 eur).

**6. Organizatora atbildība:**

6.1. Organizators nodrošina katram tirgotājam 3x3 m lielu vietu savu personīgo mantu novietošanai tirdziņa teritorijā;

6.2. Organizators izmanto tirgotāja datus tikai tirdziņa organizēšanai.

**7. Tirgotāja atbildība:**

7.1. Aizpildīt pieteikuma anketu;

7.2. Norēķināties par dalību tirdziņā saskaņā ar izrakstīto rēķinu;

7.3. Dalība tirdziņā tiek apstiprināta TIKAI pēc rēķina apmaksas;

7.4. Pasākuma dienā ierašanās un iekārtošanās no 9.00 -10.30. Novākšanās no 15.00 – 16.00. Tirgotāji atbrīvo savas tirdzniecības vietas līdz pl 16.00.

7.5. Par savas tirdzniecības vietas iekārtošanu tirgotājs atbild pats;

7.6. Inventāru tirdzniecības vietas iekārtošanai, tirgotājs nodrošina sev pats. Pašvaldība nenodrošina tirgotājam nepieciešamo inventāru.

7.7. Tirgotājs tirgo tikai savas personīgās lietas;

7.8. Tirgotājs ievēro tirgus noteikumus, netraucē citiem tirgotājiem, ievēro kārtības noteikumus;

7.9. Tirgotājs apņemas atstāt savu tirdzniecības vietu tīru un kārtīgu, atkritumus izmest tikai tam paredzētās vietās.